Carlos Spencer afgedank by Lions | Nuus24
Johannesburg – Op dieselfde dag wat Josh Strauss die leisels as kaptein by die Lions neergelê het, het dié unie ook bekend gemaak dat die afrigters, Carlos Spencer en Wayne Taylor, se kontrakte ook beëindig word.Strauss het glo dié besluit geneem om meer op sy spel te konsentreer.Die Johannesburgse unie het die afrigters se kontrakte beëindig as gevolg van 'n klousule wat sê dat die voormalige All Black-loskakel, Spencer, en die kondisionerings-afrigter, Taylor, se kontrakte beëindig kan word indien die Lions laaste eindig op Super Rugby-punteleer.Intussen sal die voormalige afrigter, John Mitchell, se lot eers in September bekendgemaak word. Mitchell is in Junie deur die unie as afrigter geskors ná sy spelers ‘n lys met griewe teen hom ingedien het. Met Taylor en Spencer se kontrakte wat tot 'n einde kom, lyk dit nie of Mitchell by dié span sal aanbly nie. – Vir die jongste sportnuus volg Nuus24Sport op Twitter.
Lees meer oor: wayne taylor | carlos spencer | john mitchell | superrugby | lions VOLGENDE OP NUUS24X
Tommie Veldman sê...
HaHaHa.. en hulle speel na al hulle nederlae nogsteeds vir jantjies.. Sjoe maar kyk die afrigter sorg vir sy mense!